Kandavas novada sporta svētki

2018

Nolikums

**Mērķis :**  Radīt iespēju aktīviem un sportiskiem Kandavas novada iedzīvotājiem un viesiem pārbaudīt savas prasmes dažādos sporta veidos. Noskaidrot Kandavas novada spēcīgākās komandas dažādos sporta veidos.

**Laiks un vieta :**

2018.gada 11.augusts, Kandavas K.Mīlenbaha vidusskolas stadions.

06:00 **pie Kandavas akmens tilta** makšķerēšana un spiningošana.

10:00 sporta svētku atklāšana Kandavas K.Mīlenbaha vidusskolas stadionā.

10:30 – Komandu un individuālo sporta veidu sākums.

~ 19:00 – apbalvošana

**Sacensību grafikā iespējamas izmaiņas.**

**Dalībnieki :**  Sporta svētkos var piedalīties visi sportot gribētāji gan no Kandavas novada, gan no citiem novadiem.

**Komandas :** Jauktas komandas, maksimālais skaits komandā 6 cilvēki.

**Sporta veidi :** Futbols 5 pret 5 (1 vārtos, 4 uz laukuma) ;

Basketbols 3 pret 3;

Volejbols 3 pret 3;

Komandu stafete;

Individuāli sporta veidi.

**Vērtēšana :**

Komandu vērtējumā uzvarētājs tiek noteikts pēc komandu sporta veidu un individuālo sporta veidu kopvērtējuma :

* Komandu sporta veidos punkti tiek piešķirti ņemot vērā ieņemto vietu katrā sporta veidā. Respektīvi, ja komanda ieņem pirmo vietu, tad saņem vienu punktu;
* individuālajos sporta veidos vērā tiks ņemts tikai labākais rezultāts no komandas dalībniekiem.
* uzvarētāju komanda būs tā, kurai beigās būs vismazākais punktu skaits. Ja komandām ir vienāds punktu skaits, tad uzvarētāji tiks noskaidroti pēc stafetes rezultātiem.

**Dalības maksa :**

Individuālie sporta veidi ir bezmaksas. Ja komanda tiek pieteikta iepriekš, tad dalības maksa ir 6 eiro, bet ja sacensību dienā, tad 10 eiro.

**Noteikumi :** Futbolā , volejbolā, basketbolā izspēles kārtība tiks noteikta ar izlozes palīdzību, noteikumus izziņos sacensību galvenais tiesnesis. Stafetes kārtību nosaka ar izlozes palīdzību.

Basketbolā tiek spēlēts 1x7min ( neizšķirta gadījumā uzvar komanda, kas spēli sāka aizsargājoties)

Futbols tiek spēlēts 2x6min ( priekšsacīkstēs pieļaujams neizšķirts, play – offā uzvarētājs tiks noskaidrots ar pēcspēles sitieniem)

Volejbolā tiek spēlēti divi seti līdz 15 punktiem, ja rezultāts neizšķirts, tad trešais sets līdz 8 punktiem.

**Apbalvošana :**

Individuālajās sacensībās apbalvoti tiks trīs labāko rezultātu īpašnieki.

Komandu sporta veidi :

* Katra sporta veida uzvarētāji saņem balvu;
* Pirmo trīs vietu ieguvēji kopvērtējumā tiek apbalvoti ar medaļām.
* Komanda, kura uzvarēs kopvērtējumā, saņems uzvarētāju kausu.

**Informācija :**

Papildus informācija un pieteikšanās pie Roberta Rozentāla – tālr. 27046099 ,

e-pasts: roberts.rozentals@kandava.lv .